ททท.เผย โครงการ 100 เดียวเที่ยวทั่วไทย ประสบความสำเร็จตามเป้า ช่วยกระตุ้นการเดินทางช่วงปลายปีคึกคัก
ททท.เผย โครงการ 100 เดียวเที่ยวทั่วไทย ประสบความสำเร็จตามเป้า ช่วยกระตุ้นการเดินทางช่วงปลายปีคึกคักนายยุทธศักดิ์ สุภสร ผู้ว่าการการท่องเที่ยวแห่งประเทศไทย (ททท) เปิดเผยว่า ภารกิจส่งมอบของขวัญ 40,000 รายการให้คนไทยได้เที่ยวไทยในราคา 100 บาท เสร็จสิ้นแล้ววานนี้ (วันที่ 12 ธันวาคม 2562) โดย ททท. ได้ดำเนินการขายสินค้าการท่องเที่ยว (ของขวัญ) ครบจำนวน 40,000 รายการ เมื่อเวลาประมาณ 23.13 น. ของวันที่ 12 ธันวาคม 2562 โดยมีจำนวนผู้สนใจเข้าร่วมกิจกรรมจำนวนทั้งสิ้น 1,183,500 คน แบ่งเป็นจำนวนสินค้าที่ขายได้ในแต่ละรอบในวันที่ 11 พฤศจิกายน 2562 = 7,104 ชิ้น วันที่ 12 พฤศจิกายน 2562 = 6,669 ชิ้น วันที่ 23 พฤศจิกายน 2562 = 334 ชิ้น (ซึ่ง ททท. ได้เปิดรอบพิเศษสำหรับผู้ร่วมกิจกรรม เหตุมีปัญหาด้านระบบในรอบวันที่ 11 และ 12 พฤศจิกายน 2562) ตามด้วยรอบที่ 2 วันที่ 11 ธันวาคม 2562 = 9,463 ชิ้น และวันที่ 12 ธันวาคม 2562 = 16,430 ชิ้น รวม 4 รอบ + 1 รอบพิเศษ รวม 40,000 ชิ้น ทั้งนี้เมื่อแยกตามประเภทพบว่า 3 อันดับแรกนักท่องเที่ยวเลือก โรงแรม กิจกรรม และร้านอาหารมากที่สุด โดยเลือกที่กรุงเทพฯ ชลบุรี ประจวบคีรีขันธ์ เชียงใหม่ และเพชรบุรี ตามลำดับอย่างไรก็ตาม ททท. คาดว่าจะก่อให้เกิดการเดินทางจริงไม่ต่ำกว่า 80,000 คน สร้างรายได้หมุนเวียน โดยตรงเฉลี่ย 2,000 บาท/คน โดยช่วงปลายปี ตั้งแต่วันที่ 11 พฤศจิกายน  ถึง 31 ธันวาคม 2562 ไม่ต่ำกว่า 160,000,000 บาท